ועדת הכלכלה, כנסת 16, פרוטוקול מספר 451, 2005-07-06 10:15

אמנון כהן: דיון מהיר: בשכונת "ראס אלחאקורה" בדיר אלאסד יותר מ-50 בתים מנותקים מקווי טלפון מאז נובמבר 2004, של חבר הכנסת עבד-אלמאלכ דהאמשה.

אמנון כהן: בבקשה אדוני.

עבד-אלמאלכ דהאמשה: תודה רבה אדוני היושב ראש.

עבד-אלמאלכ דהאמשה: אני מכיר את הכפר דיר אלאסד ואני מניח שגם חברי הכנסת מכירים את המקום.

עבד-אלמאלכ דהאמשה: זה כפר ממוצע בינוני והוא נמצא על גבעה, או יותר נכון במעלה הגבעה.

עבד-אלמאלכ דהאמשה: הקווים נותקו מאז נובמבר 2004.

אמנון כהן: האם הם נותקו כתוצאה מאי תשלום?

עבד-אלמאלכ דהאמשה: הם נותקו כנראה בגלל משאית או רכב שגרמו לניתוק הקו הראשי.

עבד-אלמאלכ דהאמשה: זה היה בנובמבר 2004, יש לי פה חתימות של כל התושבים עם כל ההשתלשלות.

אמנון כהן: שבעה חודשים הם היו מנותקים?

עבד-אלמאלכ דהאמשה: רק לפני שבועיים התחילו לחבר.

עבד-אלמאלכ דהאמשה: תכף נשמע מבזק.

עבד-אלמאלכ דהאמשה: הם פנו מייד לחברת בזק בכרמיאל ובנהריה והגישו תלונות גם לנציג תלונות הציבור.

עבד-אלמאלכ דהאמשה: הם פנו אלי לפני כשלושה שבועות, ב-13.6.

עבד-אלמאלכ דהאמשה: פניתי לשרת התקשורת, לפני שפניתי לדיון מהיר בכנסת.

אמנון כהן: מה היא אמרה?

עבד-אלמאלכ דהאמשה: עד היום אין התייחסות.

עבד-אלמאלכ דהאמשה: שרת התקשורת לא התייחסה למכתב ששלחתי אליה.

דוד טל: ניר שלום לא ענה לך?

דוד טל: לא יכול להיות.

עבד-אלמאלכ דהאמשה: אני לא מאמין שקיבלנו תשובה ואני לא מודע לזה.

עבד-אלמאלכ דהאמשה: עד היום לא הגיעה אלי תשובה מבזק ומהשרה.

עבד-אלמאלכ דהאמשה: שמעתי שלפני שבועיים הם התחילו לעבוד על התקלה.

עבד-אלמאלכ דהאמשה: אני חושב שזה יותר ממקרה ששנה שלמה, 50 קווים מנותקים, התושבים פונים, ושבעה חודשים לא מוצאים דרך איך לחבר אותם לקו הטלפון.

עבד-אלמאלכ דהאמשה: אני לא בדיוק יודע למה הקו נותק, שמעתי שמישהו ניתק את הכבל כי הוא עבר בבית שלו והוא רצה לעשות תיקונים.

עבד-אלמאלכ דהאמשה: זה עבר בתוך הבית שלו או בקיר הבית.

עבד-אלמאלכ דהאמשה: אתם הייתם צריכים לנתק את זה מהבית שלו.

עבד-אלמאלכ דהאמשה: מה שיותר מפליא הוא, שבתקופה הזאת הם גם קיבלו דרישה לתשלום עבור אחזקה, הכל רגיל רק שלא היו קווים ולא שירותים.

דוד טל: בתחילת הדיון אמרה נציגת התקשורת שאם אין קו אז לא משלמים.

עבד-אלמאלכ דהאמשה: חבר הכנסת דוד טל, אני מאמין לתושבים.

עבד-אלמאלכ דהאמשה: הם נתבקשו לשלם עבור אחזקת הקווים, וזה קצת מרגיז.

אמנון כהן: אם הם לקחו אז הם יחזירו.

עבד-אלמאלכ דהאמשה: כשצריך לבקש אחזקה הם יעילים, אבל לספק את השירות - - -

אמנון כהן: משרד התקשורת, האם יש לך תשובה מדוע השרה לא ענתה?

דולי דדון: הפנייה הגיעה לשרה ב-15 לחודש.

דולי דדון: לאגף הפיקוח, שאנחנו שייכים אליו, הוא הגיע ב-19 לחודש.

דולי דדון: מייד יצא מכתב לבזק.

דולי דדון: אתמול התקבלה התשובה של בזק אלינו.

עבד-אלמאלכ דהאמשה: בדרך כלל נהוג לתת תשובה שזה בטיפול, שהמכתב התקבל, כדי שאדע שזה התקבל וזה בטיפול.

דולי דדון: בכל מקרה, הפניה של חבר הכנסת היתה ב-15.6 וב-16.6 כל הקווים חזרו לפעול.

עבד-אלמאלכ דהאמשה: אז מה יותר טוב מלהודיע לי שהקווים פועלים והכל בסדר?

דולי דדון: רק אתמול קיבלנו את התשובה.

עבד-אלמאלכ דהאמשה: מוזר לשמוע שתוך יום הקווים פעלו.

עבד-אלמאלכ דהאמשה: דולי דדוו: הם לא פעלו תוך יום, אבל ב-16 זה הגיע לסיום.

עבד-אלמאלכ דהאמשה: ניתן לנציג של בזק להסביר.

אמנון כהן: למה זה לקח כל כך הרבה זמן?

יוסי נבעה: אסביר את השתלשלות העניינים: בנובמבר אחד התושבים חתך לנו כבל של 30 זוג.

יוסי נבעה: כשרצינו, באותו יום, לחבר חזרה את הכבל, הוא התנגד.

יוסי נבעה: ניסינו להגיע להבנה ולשים עמוד בתוך השטח הציבורי.

יוסי נבעה: היתה התנגדות של ארבעה תושבים שגרים בקרבת מקום.

יוסי נבעה: ההתנגדות היתה מאוד קשה, אפילו איומים מילוליים.

יוסי נבעה: היינו חייבים לשנות את התוואי של הכבל כי זה הפריע לאותו אדם לבנות את הבית.

יוסי נבעה: בפעם ראשונה שהגענו ניסינו לתאם עמדות ולא הצלחנו.

יוסי נבעה: הגענו למחרת ולא הצלחנו.

יוסי נבעה: במהלך השבועיים הראשונים, מאז שזה קרה, הגענו כמה פעמים.

יוסי נבעה: כאשר ראינו שזה לא הולך ואין שיתוף פעולה עם התושבים, פנינו למועצה.

יוסי נבעה: מהנדס המועצה היה איתנו לפחות 4 פעמים במקום.

יוסי נבעה: ניסינו להגיע למסקנות על מנת לשנות את התוואי, ולא הצלחנו.

אמנון כהן: במי תלוי שינוי התוואי?

יוסי נבעה: במועצה.

יוסי נבעה: היא צריכה לתת לי אישור להעמיד את העמוד.

אמנון כהן: אז לא הצלחת לתאם עם התושבים להזיז ממקום אחד לשני?

לאה ורון: המועצה אישרה את שינוי התוואי?

יוסי נבעה: לא, הם לא הגיעו להסכמה עם התושבים.

אמנון כהן: אתה רוצה לשים פה כבל, אז הוא רוצה לבנות בית, אתה רוצה לשים את הכבל שם, גם שם הוא רוצה לבנות בית.

עבד-אלמאלכ דהאמשה: יש שטח ציבורי.

יוסי נבעה: זה רק תחילת הסיפור.

יוסי נבעה: היינו שם לא מעט פעמים.

יוסי נבעה: אני לא חושב שהיה מקום שהגענו אליו כל כך הרבה פעמים, גם מנהל העבודה, גם מנהל הרשת.

יוסי נבעה: היה שלב שהעמדנו את העמוד, הגענו לשם למחרת לתלות את הכבל, וראינו שחתכו את העמוד עם גרזן.

יוסי נבעה: אף אחד לא שילם את הנזק.

אמנון כהן: מי שילם את הנזק של העמוד?

יוסי נבעה: לא שילמו.

יוסי נבעה: בבזק החליטו שעד סכום מסויים לא מגישים תלונות למשטרה על נזקים.

אמנון כהן: עשיתם טעות.

יוסי נבעה: כשראינו שזה מסתבך, הגעתי לשם ונתתי פתרון שאינו רגיל אצלנו, אפשר לומר - פיתרון יצירתי.

יוסי נבעה: יש שם תעלת מים ואמרתי שנוריד את הכבל דרך תעלת המים בצינור, ונגמור את הסיפור הזה, כי זה לקח יותר מידי זמן.

יוסי נבעה: היתה שם תעלת מים והסכמתי באופן חריג להכין צינור בתוך תעלת מים.

יוסי נבעה: הגענו להבנה עם המועצה שהם יניחו את הצינור ואנחנו נשים את הכבל.

יוסי נבעה: לקח למועצה קרוב לחודשיים לאשר את הצינור, למרות שראש המועצה היה במקום ואמר שהוא ישים את הצינור.

יוסי נבעה: כשפנה חבר הכנסת דהאמשה לשרת התקשורת ולעיתונות, החלטתי לשים בעצמי את הצינור ולסיים את העניין.

יוסי נבעה: בזק התקין את הצינור, זה היה ב-16 לחודש.

יוסי נבעה: חיברנו את הטלפונים ובזה הסתיים הסיפור.

יוסי נבעה: אגב, בראיון שהיה לראש המועצה עם זוהר בהלול באחת מתחנות הרדיו, הוא אמר שבזק עשו מעל ומעבר לפתור את הבעיה.

יוסי נבעה: ובאמת, היינו במקום 14 או 15 פעמים.

אמנון כהן: ממתי חודשו הקווים?

יוסי נבעה: הקווים חוברו ב-16.6.

יוסי נבעה: הזיכויים יופיעו להם בחשבון חודש יוני.

יוסי נבעה: בעוד חודשיים יצאו כל הזיכויים של כל האנשים.

יוסי נבעה: לקחנו את כל מספרי הטלפונים ואנחנו מזכים.

צבי יונדלר: אני ממשרד התקשורת.

אמנון כהן: תגיד לשרה בשמי, בשם יושב ראש ועדה, שכשחברי כנסת או תושבים כותבים מכתב צריך לענות שהמכתב התקבל.

אמנון כהן: שהאדם ידע שמתחיל טיפול.

דולי דדון: בדרך כלל עושים את זה.

אמנון כהן: אם לחבר כנסת לא עושים את זה, אני בטוח שגם לאזרח לא יעשו את זה.

אמנון כהן: אני מבקש שתעביר את המסר שלי לשרה, שיהיה נוהג קבוע לשלוח מכתב שאומר שהתלונה התקבלה והיא בטיפול.

דולי דדון: אני אחראי פניות הציבור, בוודאות זה קורה.

דולי דדון: ברגע שמתקבלת פניה, יוצא מכתב לפונה, לא משנה אם זה חבר כנסת, שר או אזרח.

דולי דדון: כולם מקבלים תשובה שהפניה בטיפול.

אמנון כהן: הנושא טופל ב-16.6, תוך יום אחד?

יוסי נבעה: ההסכמה של ראש המועצה להתקין את הצינור היתה רק בתחילת יוני אבל חיכינו לו וחיכינו.

יוסי נבעה: כשראינו שזה לא הולך, החלטנו לעשות את זה לבד.

צבי יונדלר: בעקבות המסמך שלך, שמונח ברשותנו, הכנו שאלות מפורטות ואתמול קיבלנו את התייחסות החברה.

עבד-אלמאלכ דהאמשה: למה עד אתמול?

עבד-אלמאלכ דהאמשה: אם ב-16 כבר הרכיבו את הטלפונים, אז למה שלא יתנו לכם תשובה והתייחסות?

עבד-אלמאלכ דהאמשה: למה 20 ימים?

אמנון כהן: התהליך הוא כזה: המכתב מגיע לשרה, היא מורידה למנכ"ל, המנכ"ל לגוף הרלוונטי.

אמנון כהן: הגוף הרלוונטי מחפש מישהו מקצועי, שולחים למנכ"ל בזק.

אמנון כהן: מנכ"ל בזק מעביר לסמנכ"ל, מעבירים לפי המחוז.

אמנון כהן: גם התשובה עוברת כך.

עבד-אלמאלכ דהאמשה: אם ב-16 כבר תיקנו הכל, אז מה יותר טוב מאשר לכתוב לשרה ולהעביר תשובה.

עבד-אלמאלכ דהאמשה: למה התגובה לשרה הגיעה רק אתמול בערב, ערב הדיון הזה?

צבי יונדלר: עשינו גם בדיקה, לא רק לגבי תקלות, אלא גם בתחום ההתקנות ובקשות של תושבי המקום ודברים נוספים.

צבי יונדלר: אכן אנחנו רואים בדוחות שלפנינו, שנכון להיום, בתחילת יולי, אין שום בקשה להתקנות חדשות.

צבי יונדלר: כל מי שביקש – מחובר.

עבד-אלמאלכ דהאמשה: כל אלה שהיו מחוברים קודם, מחוברים גם עכשיו?

אמנון כהן: אולי לאחד היה לו קו והוא לא רוצה עכשיו להתחבר?

עבד-אלמאלכ דהאמשה: אדוני היושב ראש, אני לא חושב שאתה צריך כל כך - - -

אמנון כהן: למה?

אמנון כהן: אני איתך.

עבד-אלמאלכ דהאמשה: אתה לא איתי.

עבד-אלמאלכ דהאמשה: אני לא רוצה שתהיה איתם וגם לא איתי.

עבד-אלמאלכ דהאמשה: אתה יושב הראש, שב בשקט, תן לנו לנהל את הדברים משני הצדדים.

עבד-אלמאלכ דהאמשה: אני שואל שאלה פשוטה: אלה שהיו מחוברים לפני?

עבד-אלמאלכ דהאמשה: עכשיו כולם מחוברים?

יוסי נבעה: למעט השניים האחרונים.

יוסי נבעה: אחד הקפיא את הקו והשני לא שילם מעל 180 יום מיוני, שזה כבר שנה.

יוסי נבעה: יש לנו לקוחות שלא משלמים חובות אז אנחנו מנתקים אותם.

יוסי נבעה: אם הוא ישלם, הוא יחובר שוב.

יוסי נבעה: אגב, הוא גם יזוכה בדמי השימוש.

דוד טל: התרשמתי שבזק עשו את עבודתם.

דוד טל: הם הגיעו תוך יום אחד, וצריך להגיד את זה.

דוד טל: אנחנו אוהבים לבקר אותם כשהם לא בסדר, אבל כשהם בסדר - - -

עבד-אלמאלכ דהאמשה: הם הגיעו באיחור.

דוד טל: לא, סליחה, הוא אמר שמהרגע הם קיבלו את התלונה, הם הגיעו תוך יום אחד.

אמנון כהן: גם חתכו להם עמוד והם לא חייבו על העמוד.

דוד טל: הם היו כמה פעמים וכל פעם התושבים מנעו את ההתחברויות.

דוד טל: כתוצאה מכך שהתושבים מנעו את ההתחברויות - - -

עבד-אלמאלכ דהאמשה: סליחה - - -

דוד טל: תרשה לי לומר את מה שאני חושב ואיך התרשמתי.

דוד טל: כשהצגת את הדברים, התכוונתי כבר להתנפל עליהם, לטרוף אותם, מפני שזה לא בסדר.

דוד טל: קודם כל זה לא בסדר שהשרה לא מחזירה תשובה.

דוד טל: אבל מה לעשות?

דוד טל: כשזה הפוך, צריך להודות בזה שהם עשו עבודתם נאמנה.

דוד טל: יותר מכך, הסתבר שהתושבים במקום מנעו את ההתחברות.

דוד טל: אתה לא רוצה שהם יריבו עם התושבים.

דוד טל: הוא גם אמר, בצורה מובלעת, שכמעט הגיעו לידי איומים.

דוד טל: אנחנו לא רוצים שיגיעו לאלימות בין עובדי בזק לבין התושבים.

דוד טל: מעבר לכך, אישור התוואי על ידי המועצה ארך פרק זמן ארוך.

דוד טל: כל עוד שהמועצה לא נתנה תוואי אחר, הם לא יכולים לעשות על דעת עצמם.

אמנון כהן: עובדה שהם שמו והורידו להם.

דוד טל: אני מברך את מנהל המרחב, שאני לא מכיר, שמצא פתרון יצירתי שזה יעבור דרך תעלה, דבר שאיננו מקובל, כדי לקצר את הדרך.

דוד טל: לסיכום, אני חושב שבזק פעלה כמו שצריך.

דוד טל: מעבר לכך שמשרד התקשורת או השרה לא השיבו, אני לא רואה שום פגם בהתנהלות של המערכת.

עבד-אלמאלכ דהאמשה: כמה קווים היו מנותקים?

עבד-אלמאלכ דהאמשה: התושבים דיברו על 50 ואתם דיברתם על 30.

יוסי נבעה: כבל 30 זוג זה מקסימום 30 קווי טלפון שיכולים לעבוד.

יוסי נבעה: בדרך כלל לא כל 100% מהכבל מחובר.

יוסי נבעה: במקרה הזה נותקו 23 קווים.

עבד-אלמאלכ דהאמשה: הדוח שנמצא בפנינו מדבר על 17 קווים, כולל אלה שנותקו וכולל מה שיש.

עבד-אלמאלכ דהאמשה: איפה 6 קווים נוספים.

יוסי נבעה: 6 קווים זה יכול להיות "אחד פלוס אחד".

יוסי נבעה: יש לנו אפשרות להכפיל קווים.

אמנון כהן: אני לא רוצה הסבר טכני.

אמנון כהן: אני רוצה לדעת אם יש עדיין תושבים - - -

יוסי נבעה: כל התושבים זוכו.

אמנון כהן: תקשיב לשאלה: המטרה שלנו: מי שהיה לו קו – שיחזור לפעול.

אמנון כהן: אם מסיבה כזאת או אחרת הוא לא שילם או רוצה להקפיא זה בסדר, אבל חבר הכנסת דהאמשה אומר ש- 50 משפחות היו מחוברות לכבל.

עבד-אלמאלכ דהאמשה: הגירסה של התושבים היא שמדובר ב-50 קווי טלפון.

אמנון כהן: אתם אומרים 23 קווים.

אמנון כהן: מעניין אותי לדעת אם יש עוד אזרחים שהיה להם קו וכרגע אין להם קו?

אמנון כהן: אם אין להם, מה הסיבה?

יוסי נבעה: אני אגיד לך מה עשיתי כדי לזכות את הלקוחות האלה.

יוסי נבעה: לקחתי ממאגרי בזק שלנו את כל הקווים שעובדים על תוואי הכבל הזה וזיכיתי את כולם.

יוסי נבעה: אם יש עדיין כאלה, ואני אעשה בדיקה נוספת - - -

אמנון כהן: אני מדבר על קו טלפון.

יוסי נבעה: אם יש בעיה עם הקו, שיתלוננו ואנחנו נתקן.

אמנון כהן: לא הבנת.

אמנון כהן: לפני שניתקתם, לכמה משפחות היה קו טלפון?

אמנון כהן: חבר הכנסת דהאמשה טוען ש- 50 אנשים היו מחוברים לקו, או יכול להיות שבמספר בתים היו שני קווים.

אמנון כהן: השאלה היא: האם אחרי התיקון יש עדיין משפחות שלא חוברו?

אמנון כהן: יכול להיות שיש משפחות שעדיין לא מחוברות ואתה לא יודע מזה?

יוסי נבעה: לא, לא יכול להיות.

יוסי נבעה: ברגע שאנחנו מחברים כבל, אז למעשה הקו ממשיך.

יוסי נבעה: כל הכבל 30 זוג חובר ולכן מטבע הדברים כל הקווים חוברו.

יוסי נבעה: יכול להיות שהיתה תקלה להמשך, משהו נקרע בהמשך או שקע שהתקלקל.

אמנון כהן: האם ידוע לך חבר הכנסת דהאמשה על משפחות שלא מחוברות?

עבד-אלמאלכ דהאמשה: כרגע לא.

יוסי נבעה: אני מוכן לעשות את הבדיקה.

עבד-אלמאלכ דהאמשה: אני כמובן אבדוק את זה, אבל שיהיה ברור לכולנו, אם יתברר שעד הרגע הזה ישנן משפחות שלא חוברו והקווים שלהם מנותקים, הדבר מחייב התייחסות מיוחדת.

עבד-אלמאלכ דהאמשה: שמעתי את דברי ידידי חבר הכנסת טל.

עבד-אלמאלכ דהאמשה: אני חושב שסוף טוב הכל טוב, אין לי בעיה עם זה.

עבד-אלמאלכ דהאמשה: אבל עדיין נשאלת השאלה: למה היו צריכים לחכות 7 חודשים?

עבד-אלמאלכ דהאמשה: למה הפתרון היצירתי לא היה אחרי חודש, תקופה סבירה כלשהי.

דוד טל: אבל הוא הסביר.

עבד-אלמאלכ דהאמשה: אני שמעתי את התשובה שלו.

עבד-אלמאלכ דהאמשה: לא יכול להיות, שגורם רשמי כלשהו, אם זה אתה או אם זה המועצה, שיישן 7 חודשים והתושבים יסבלו כל הזמן, יפנו בתלונות עד שזה הגיע לכנסת ולוועדת הכלכלה.

דוד טל: שהתושבים לא יצביעו עבור ראש מועצה שלא משרת אותם.

עבד-אלמאלכ דהאמשה: ראש המועצה הוזמן ולא הגיע, אבל בכל מקרה, כאשר בזק רצתה לפתור היא מצאה פתרון יצירתי תוך יום.

אמנון כהן: זה היה בתאום עם ראש המועצה.

דוד טל: הוא היה יכול לפתור אם היו נותנים לו את האפשרות ולא מאיימים עליו.

עבד-אלמאלכ דהאמשה: אין מאשים ונאשם.

עבד-אלמאלכ דהאמשה: אני שואל שאלה אחת ברורה: יש בזק, יש תושבים, יש מועצה ויש כל הדברים בעולם.

עבד-אלמאלכ דהאמשה: האזרח הקטן סובל 7 חודשים.

דוד טל: אם הוא לא נותן לו לעשות, אז שימשיך לסבול.

דוד טל: הוא רצה לעשות, התושב שלך לא רצה לקבל שירותים.

עבד-אלמאלכ דהאמשה: אתה לא חייב להעביר את זה ברכוש הפרטי.

עבד-אלמאלכ דהאמשה: הקו עבר ברכוש פרטי של אדם אחד.

עבד-אלמאלכ דהאמשה: הוא לא רצה שזה יעבור ברכוש שלו – זכותו.

עבד-אלמאלכ דהאמשה: בזק חייבת למצוא פתרון, כפי שמצאה לבסוף.

עבד-אלמאלכ דהאמשה: למה הפתרון לא נמצא בתקופה סבירה?

עבד-אלמאלכ דהאמשה: למה לא אחרי חודש?

עבד-אלמאלכ דהאמשה: חודשיים?

עבד-אלמאלכ דהאמשה: למה רק אחרי 7 חודשים?

דוד טל: ישנו הפתרון הנורמלי הרגיל וזה לא הסתייע, אז הוא הפך לדבר לא רגיל.

דוד טל: הולכים קודם כל לרגיל.

עבד-אלמאלכ דהאמשה: למה לא אחרי חודש חודשיים?

עבד-אלמאלכ דהאמשה: למה אחרי 7 חודשים?

עבד-אלמאלכ דהאמשה: יום אחרי התלונה זה מתוקן, ויום לפני הישיבה יש תשובה והתייחסות?

עבד-אלמאלכ דהאמשה: למה הכל רק בדקה ה-90.

אמנון כהן: אני מסכם את הדיון: התושבים סבלנו ואנחנו מיצרים על כך.

אמנון כהן: הבעיה היא אצל ראש המועצה.

אמנון כהן: ראש המועצה היה צריך לכנס את הדיירים, לשבת איתם יחד, לבוא להסכמות ולהציע לבזק אופציות אלטרנטיביות למיקום העמוד.

אמנון כהן: אם בזק לא היתה עושה את זה בזמן אז היינו באים אליה בטענות.

אמנון כהן: אבל בזק שמה את העמוד במקום שסוכם עם ראש המועצה והאזרחים הורידו אותו.

אמנון כהן: הבעיה לא היתה של בזק.

אמנון כהן: הבעיה האמיתית היא ראש המועצה.

אמנון כהן: אם היתה זאת אשמת בזק היינו תוקפים את בזק ואת משרד התקשורת.

אמנון כהן: אובייקטיבית, אני חושב שהבעיה אצל ראש המועצה.

עבד-אלמאלכ דהאמשה: חלק גדול מהבעיה זה ראש המועצה אבל נשאלת השאלה - - - הבעיה בסוף נפתרה אבל - - -

אמנון כהן: בטוב ליבו.

עבד-אלמאלכ דהאמשה: אז למה הטוב לב הזה לקח 7 חודשים?

אמנון כהן: היה צריך להשאיר את זה כך.

אמנון כהן: עד שראש המועצה לא היה מעמיד צינור מכספו לא היה צריך לחבר.

אמנון כהן: מר נבעה, אמרת דברים נכונים ואני אבקש לבדוק האם ישנם עוד אזרחים שלא מחוברים.

אמנון כהן: אם הם עומדים בקריטריונים יש לחבר אותם.

אמנון כהן: אם יש להם תשלומים או רוצים להקפיא את ההתחברות זאת הבעיה שלהם.

אמנון כהן: אני אישית משבח את העבודה שלכם.

אמנון כהן: אולי צריך להוציא מכתב לראש המועצה ולומר לו שהתמשכות הניתוק היתה בגללו.

דוד טל: העובדה שהוא לא הגיע לפה, מראה כמה אכפת לו מהתושבים שלו.

אמנון כהן: למה הוא לא בא?

עבד-אלמאלכ דהאמשה: תשאל אותו.

אמנון כהן: התושבים הם קשיי יום ואני מבין שהם לא יכלו להגיע, אבל ראש המועצה מקבל משכורת כמו שצריך.

עבד-אלמאלכ דהאמשה: אז שהוועדה תתייחס.

אמנון כהן: צריך לכתוב לראש המועצה שכל הסבל נגרם בגללו.

אמנון כהן: ואתה תגיד את זה בכלי התקשורת.

אמנון כהן: אתה לא צריך פוליטית להגן עליו.

עבד-אלמאלכ דהאמשה: אני רוצה שיהיה ברור, לא באתי להתקיף איש וגם לא להגן על איש.

עבד-אלמאלכ דהאמשה: באתי לברר את העניין כהווייתו.

עבד-אלמאלכ דהאמשה: זה מה שחשוב לכולנו.

אמנון כהן: הישיבה נעולה.

עבד-אלמאלכ דהאמשה: לא התייחסת לעניין הזה שאפשר היה לעשות את זה לפני כן.

אמנון כהן: זה רק ראש המועצה.

עבד-אלמאלכ דהאמשה: ראש המועצה לא נמצא.

אמנון כהן: אז אתה רוצה שאני אטיל את זה על מישהו אחר?

אמנון כהן: זה רק ראש המועצה.

עבד-אלמאלכ דהאמשה: אדוני, כבר אין בזק?

עבד-אלמאלכ דהאמשה: והם לא אחראים?

עבד-אלמאלכ דהאמשה: למה היה צריך לחכות 7 חודשים?

דוד טל: בגלל שחודשיים המועצה לא נתנה לו תוואי.

דוד טל: מה לעשות?

עבד-אלמאלכ דהאמשה: יש גבול.

דוד טל: אם אני רוצה להיכנס אליך הביתה ואתה לא נותן לי 7 חודשים, אז הוא לא יכול 7 חודשים לעשות את זה.